Document ID: 31981R0038

ΚΑΝΟΝΙΣΜΟΣ (ΕΟΚ) αριθ. 38/81 ΤΟΥ ΣΥΜΒΟΥΛΙΟΥ της 1ης Ιανουαρίου 1981 περί τροποποιήσεως του κανονισμού (ΕΟΚ) αριθ. 591/79 "περί προβλέψεως των γενικών κανόνων σχετικά με την επιστροφή στην παραγωγή για τα ελαιόλαδα που χρησιμοποιούνται για την παρασκευή ορισμένων κονσερβών"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως του 1979, και ιδίως το άρθρο 72 παράγραφος 1,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1917/80 (2), και ιδίως το άρθρο 20α,
την πρόταση της Επιτροπής,
Εκτιμώντας:
ότι σύμφωνα με το άρθρο 67 της πράξεως προσχωρήσεως κατά τον καθορισμό του ύψους των διαφόρων ποσών που προβλέπονται στα πλαίσια της κοινής γεωργικής πολιτικής, εκτός από τις τιμές που αναφέρονται στο άρθρο 58, λαμβάνεται υπόψη για την Ελλάδα το εξισωτικό ποσό εντάξεως στο μέτρο που είναι αναγκαίο για την καλή λειτουργία της κοινής γεωργικής πολιτικής- ότι η διάταξη αυτή εφαρμόζεται στην επιστροφή στην παραγωγή που αναφέρεται στο άρθρο 20α του κανονισμού αριθ. 136/66/ΕΟΚ- ότι πρέπει να διευκρινισθεί ότι το εξισωτικό ποσό εντάξεως που θα λαμβάνεται υπόψη είναι το εφαρμοζόμενο στις συναλλαγές μεταξύ της Ελλάδος και των τρίτων χωρών-
ότι σύμφωνα με τα άρθρα 4 και 5 του κανονισμού (ΕΟΚ) αριθ. 591/79 (3) η επιστροφή στην παραγωγή που εφαρμόζεται στο ελαιόλαδο κοινοτικής καταγωγής το οποίο χρησιμοποιείται στην παρασκευή κονσερβών πρέπει να προσαυξηθεί κατά την ενίσχυση στην κατανάλωση- ότι κατά τον καθορισμό της επιστροφής στην παραγωγή πρέπει να λαμβάνεται υπόψη το ύψος της ενισχύσεως στην κατανάλωση που ισχύει στην Κοινότητα των Εννέα και στην Ελλάδα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο κανονισμός (ΕΟΚ) αριθ. 591/79 τροποποιείται ως εξής:
1. Το άρθρο 4 παράγραφος 1 αντικαθίσταται από το ακόλουθο κείμενο:
"Άρθρο 4
1. Με την επιφύλαξη του άρθρου 6, το ποσό της επιστροφής ισούται με τον μέσο αριθμητικό όρο του κινητού στοιχείου των εισφορών που εφαρμόζονται κατά την εισαγωγή ελαιολάδων της διακρίσεως 15.07 Α II α) του Κοινού Δασμολογίου κατά τη διάρκεια των δύο μηνών που προηγούνται εκείνου της θέσεως σε εφαρμογή της επιστροφής, ποσό διορθούμενο, στην Ελλάδα, κατά το εξισωτικό ποσό εντάξεως που αναφέρεται στο άρθρο 2 παράγραφος 3 του κανονισμού (ΕΟΚ) αριθ. 5/81.
Εν τούτοις, στην περίπτωση κατά την οποία το χρησιμοποιούμενο για την παρασκευή των κονσερβών ελαιόλαδο έχει παραχθεί στην Κοινότητα, η επιστροφή ισούται με τον μέσο όρο που αναφέρεται παραπάνω, προσαυξανόμενο κατά ποσό ίσο με την εφαρμοζόμενη ενίσχυση στην κατανάλωση, κατά περίπτωση, στην Κοινότητα των Εννέα ή στην Ελλάδα, και το οποίο ισχύει την ημέρα της θέσεως σε εφαρμογή της επιστροφής."
2. Το άρθρο 5 αντικαθίσταται από το ακόλουθο κείμενο:
"Άρθρο 5
1. Σε περίπτωση εφαρμογής της διαδικασίας δημοπρασίας που αναφέρεται στο άρθρο 16 του κανονισμού αριθ. 136/66/ΕΟΚ και στο άρθρο 5 του κανονισμού (ΕΟΚ) αριθ. 2749/78, η επιστροφή στην παραγωγή καθορίζεται, με την επιφύλαξη του άρθρου 6 του παρόντος κανονισμού, με βάση τις ελάχιστες εισφορές που προσδιορίζονται στα πλαίσια της διαδικασίας αυτής για τα έλαια της διακρίσεως 15.07 Α II α) του Κοινού Δασμολογίου. Η επιστροφή στην παραγωγή που καθορίζεται σύμφωνα με το πρώτο εδάφιο, διορθώνεται στην Ελλάδα κατά τα εξισωτικό ποσό εντάξεως που αναφέρεται στο άρθρο 2 παράγραφος 3 του κανονισμού (ΕΟΚ) αριθ. 5/81.
2. Εν τούτοις, στην περίπτωση που το χρησιμοποιούμενο στην παρασκευή κονσερβών ελαιόλαδο έχει παραχθεί στην Κοινότητα, το προσδιοριζόμενο σύμφωνα με την παράγραφο 1 ποσό προσαυξάνεται κατά ποσό ίσο με την ενίσχυση στην κατανάλωση που εφαρμόζεται, κατά περίπτωση, στην Κοινότητα των Εννέα ή στην Ελλάδα, και ισχύει την ημέρα της θέσεως σε εφαρμογή της επιστροφής."
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, την 1η Ιανουαρίου 1981.

Labels: 18
17
6